Държавен вестник, бр. 21, 2021 г., стр. 145

БРОЙ  21	
Д Ъ Р Ж А В Е Н  В Е С Т Н И К 	
СТР.  145  
Раздел II 
Работа с предложения и сигнали
Чл. 88. До председателя на ВКС се подават 
сигнали за злоупотреби с власт и корупция 
или за други незаконосъобразни или нецелесъ- 
образни действия или бездействия на съдебни 
служители от ВКС.
Чл. 89. (1) Предложенията и сигналите 
по чл. 88 могат да бъдат писмени или устни, 
подадени лично или чрез упълномощен пред-
ставител, по телефон, телеграф, телекс, факс 
или електронна поща.
(2) Подадените предложения и сигнали се 
регистрират по ред, определен със заповед на 
председателя на ВКС.
Чл. 90. (1) Не се образува производство по 
анонимни предложения и сигнали, както и по 
сигнали, отнасящи се до нарушения, извършени 
преди повече от 2 години.
(2) За анонимни предложения и сигнали се 
приемат тези, в които не са посочени:
1. имената по документ за самоличност и 
адресът – за българските граждани;
2. имената по документ за самоличност, 
личният номер и адресът – за чужденец;
3. фирмата на търговеца или наименованието 
на юридическото лице, изписани и на българ-
ски език, седалището и последният посочен 
в съответния регистър адрес на управление;
4. предложения и сигнали, които, въпреки 
че съдържат реквизитите по т. 1 – 3, не са под- 
писани от автора или от негов представител 
по закон или пълномощие.
(3) За сигнали, отнасящи се до нарушения, 
извършени преди повече от 2 години, се приемат 
тези, които засягат факти и събития, случили 
се преди повече от две календарни години 
преди подаването или заявяването на сигна-
ла, установено чрез датата на подаването или 
заявяването в служба „Регистратура“ на ВКС.
(4) Сигнали, подадени повторно по въпрос, 
по който има решение, не се разглеждат.
Чл. 91. За неуреденото в този раздел се 
прилага глава осма от Административнопро-
цесуалния кодекс.
Г л а в а  ч е т в ъ р т а 
СЪДЕБНИ СЛУЖИТЕЛИ
Раздел I 
Щатно разписание и длъжностни характе-
ристики
Чл. 92. (1) Длъжностите за съдебни служи-
тели в администрацията на ВКС се определят 
в щатно разписание, утвърдено от председателя 
на съда.
(2) В щатното разписание се посочват:
1. конкретните длъжности в администраци-
ята на ВКС, разпределени по административни 
звена;
2. код по Националната класификация на 
професиите и длъжностите за всяка длъжност;
3. щатните бройки за всяка длъжност;
4. минималните изисквания за заемането 
на всяка длъжност – минимална образователна 
степен, минимален трудов стаж и минимален 
ранг;
5. диапазонът на основните месечни заплати 
за всяка длъжност.
(3) Проектът на щатно разписание се разра-
ботва от звеното, отговарящо за управлението 
на човешките ресурси, съобразно класифика-
тора по чл. 341, ал. 1 ЗСВ и общата численост 
на администрацията на ВКС, определена от 
Съдийската колегия на ВСС.
Чл. 93. (1) Въз основа на утвърденото щат-
но разписание и сключените със съдебните 
служители трудови договори и допълнителни 
споразумения звеното, отговарящо за управле-
нието на човешките ресурси, подготвя поименно 
разписание на длъжностите.
(2) Поименното разписание съдържа инфор-
мацията по чл. 92, ал. 2, т. 1, 2 и 3, както и:
1. трите имена на съдебния служител, заемащ 
всяка щатна бройка на конкретната длъжност;
2. притежаваната от съдебния служител 
образователна степен;
3. продължителността на работното време, 
през което се изпълнява длъжността;
4. ранга на съдебния служител;
5. индивидуалната основна месечна заплата 
на съдебния служител.
Чл. 94. (1) За всяка длъжност от щатното 
разписание се разработва длъжностна характе-
ристика, която се утвърждава от председателя 
на ВКС.
(2) В длъжностните характеристики се опре-
делят наименованието на длъжността съгласно 
класификатора по чл. 341, aл. 1 ЗСВ, мястото 
на длъжността в структурата на администра-
цията на ВКС, минималните изисквания за 
нейното заемане, основната цел на длъжността, 
преките задължения, възлагането и отчитане-
то на работата, свързани с организацията на 
работата и използваните ресурси, начините на 
вземане на решения, контактите във връзка с 
изпълнението на длъжността и специфичните 
изисквания за нейното заемане.
Чл. 95. (1) Проектите на длъжностните 
характеристики и измененията в тях се раз-
работват от ръководителя на административ-
ното звено, в което се включва длъжността. 
Проектите на длъжностните характеристики 
на съдебните служители, които са на пряко 
подчинение на председателя на ВКС, се разра-
ботват от главния секретар.
(2) Звеното, отговарящо за управлението на 
човешките ресурси, осигурява методическа, 
организационна и техническа подкрепа по 
разработване и изменение на длъжностните 
характеристики.